b'\n_START_ARTICLE_\nHoyerswerda\n_START_SECTION_\nHistoria\n_START_PARAGRAPH_\nVarhaisin maininta Hoyerswerdasta on per\xc3\xa4isin vuodelta 1268. Sille my\xc3\xb6nnettiin kauppaoikeudet vuonna 1371 ja kaupunginoikeudet vuonna 1423. Kaupunki siirtyi Preussin hallintaan vuonna 1815. Vuonna 1873 avattu rautatieyhteys Hoyerswerdan ja Ruhlandin v\xc3\xa4lill\xc3\xa4 vahvisti kaupungin taloutta. Kaupungissa perustettiin vuonna 1912 sorbinkielisten j\xc3\xa4rjest\xc3\xb6 Domowina._NEWLINE_Toisessa maailmansodassa kaupunki k\xc3\xa4rsi mittavia vaurioita. Sodan j\xc3\xa4lkeen se oli osa Saksan demokraattista tasavaltaa eli It\xc3\xa4-Saksaa vuoteen 1990 saakka, jolloin se liittyi yhdistyneen Saksan Saksin osavaltioon. Kaupungin asukasluku romahti 1980-luvun 70\xc2\xa0000:st\xc3\xa4 vuoden 2000 41\xc2\xa0000:\xc3\xa4\xc3\xa4n. _NEWLINE_Hoyerswerdan asema piiritt\xc3\xb6m\xc3\xa4n\xc3\xa4 kaupunkina p\xc3\xa4\xc3\xa4ttyi vuonna 2008 Saksin aluehallintouudistusten my\xc3\xb6t\xc3\xa4.'